kurumikz/Cleaned-Kazakh-Wikipedia huggingface dataset:
Тимур Санжарұлы Сегізбаев

Темір Санжарұлы Сегізбаев (12 мамыр 1941, Семей — 15 желтоқсан 2017) — КСРО-лық футболшы, шабуылшы, футболдан спорт шебері (1963), Қаз КСР-інің еңбек сіңірген жаттықтырушысы (1972). Өмірбаяны Жетіру тайпасының Жағалбайлы руынан шыққан. Футболшы 1957 жылы Рига қаласында өткен мектеп оқушыларының 9-Бүкілодақтық спартакиадасына алғаш рет қатысып, шеберлік керсетті. Бір жылдан соң "Мелиоратор" (Шымкент) клубына қабылданды. Ол кезде "Мелиоратор" КСРО Б класында ойнайтын. Бірақ екі жылдан соң тұңғыш рет А класында ойнауға мүмкіндік алды. Темір 1960 жылы "Қайратқа" ауысты, ал "Қайрат" қазақстандық клубтар арасында бірінші боп жоғары лигаға жолдама алды. КСРО жоғары лигасындағы тұңғыш ойынын 14 мамырда "Беларусь" клубына қарсы өткізді. Ойынның 18, 80 минуттарында екі гол соғып, клубтың жоғары лигадағы тұңғыш жеңісіне үлкен үлес қосты. Бірақ бұл маусымда одан артық гол соқпады, себебі, 19 жасар футболшы алаңға жиі шыға бермеді, тек алты ойында ғана 90 минут түгел ойнады. 1961 жылғы КСРО чемпионаты да сәтті бола қоймады. 13 кездесуде бір гол да соққан жоқ. Қайраттықтар сапындағы келесі голын тек 1963 жылы 25 маусымда "Торпедо" (Мәскеу) қақпасына соқты, бұл ойында команда 1:0 есебімен жеңіске жетті. Темірдің өміріндегі маңызды ойындардың бірі 1964 жылы 28 тамызда Мәскеуде "Спартакқа" қарсы өтті. Әрине, бұл ойында маңызды бір жүлделердің тағдыры шешілген жоқ, есесіне Темір соққан екі гол командаға жеңіс әперді. Алғашқы голы керемет траекториямен ұшып барып қақпаға енді (көз көргендер осы голды 1988 жылғы Еуропа чемпионатындағы Марко ван Бастеннің Дасаев қорғаған қақпаға соққан голына ұқсатады). Сол ойыннан соң "Қайрат" клубының бейресми "Тимур және оның командасы" атты лақап аты пайда болды. Темір әлі күнге дейін "Лужникиде" екі гол соққан жалғыз қазақ футболшысы. 1969 жылы 21 қазанда "Уралмашқа" қарсы ойында "Қайрат" сапындағы соңғы ойынын өткізді. Келесі жылы Темір футболшы карьерасын аяқтады. Бапкер 1971 жылы "Автомобилист" клубын жаттықтырды. 1972 жылы "Шахтердің" тізгінін ұстады. 1986 жылғы маусым барысында Леонид Остроушконың орнына екінші рет "Қайраттың" бас жаттықтырушысы болды. Остроушконың шектен тыс қаталдығынан шаршаған футболшылар екінші айналымда тіпті жақсы ойнады, маусым қорытындысында жетінші орынға табан тіреді, бұл клуб тарихындағы ең үздік нәтиже. 1988 жылы клуб ойыны қайта нашарлап кетті де енді керісінше орнын Остроушкоға босатты. Сол жылы бапкерлік карьерасына нүкте қойды. 2017 жылы 15 желтоқсанда 76 жасында өмірден өтті. Марапаттары КСРО * КСРО спорт шебері (1963) * Қазақ КСР және Қазақстанның еңбек сіңірген спорт шебері (1974). Қазақстан * ҚР Ұлттық Олимпиадалық комитетінің ордені (2011). * «Отан» ордені (2016). Ескерткіштер * 2001 жылы Б.Галиская-Мусина "Сегізбаевтың 10 күні мен күллі ғұмыры" атты кітабы шықты. * 2010 жылы Сегізбаев жайлы деректі фильм түсірілді. * 2014 жылы "Қайрат" жасөпірімдер футбол академиясына Темір Санжарұлының есімі берілді. Дереккөздер Сілтемелер *[https://footballfacts.ru/person/25729-segizbaevtimursanzharovich Профилі]
Хакім Зәкішев

Хакім Зәкішев (1938 жылы т. 2009.), а. ш. әндірісін ұйымдастырушы. Қарқаралы ауданының түлегі. Сеңкібай батырдың тікелей ұрпағы. Қазақ а. ш. институтын бітірген, инженер-механик. Еңбек жолын Тың өлкесінде бастаған. Қарқаралы аудандық а. ш. басқармасында бас инженер, ұзақ жылдар «Восток» кеңшарында директор болған. Екі мәрте Еңбек Қызыл Ту орденімен марапатталған. КОКП 25-съезінің делегаты. Дереккөздер
Смағұл Сүлейменұлы Қазыбеков

Смағұл Сүлейменұлы Қазыбеков (1897-1938), қазақтан шыққан алғашқы агроном, биолог-генетик ғалымдардың бірі,академик Н. И. Вавиловтын шәкірті. Жезқазғанның түлегі. Мәскеудегі Тимирязев атындағы академиясын бітірген (1922). * 1920 жылдар аяғында Солтүстік және Оңтүстік Америкада Н. И. Вавиловтың ботаника-агрономдық экспедициясының құрамында болған. * 1925 жылы ҚазАКСР-да құрылған жершар-халкомиссариатында жұмыс істеген. * 1925-1926 жылдары Англияға тәжірибе алмасу үшін барған топтың құрамында болды. * 1937 жылы тұтқындалды. * 1938 жылы ату жазасына кесілді. Дереккөздер
Қаниса Қанышқызы Сәтбаева

Қаниса Қанышқызы Сәтбаева (1921 ж.т.), физиолог, медицина ғылымының докторы (1969) професор (1971). Онжылдық мектепті 1939 ж. Қарсақбайда бітірген. Алматы мемлекеттік медецина институтын бітірген (1943) 1943 жылдан институттың қалыпты физиология кафедрасының ассистенті, доценті, професоры 1974-1987 ж. сол кафедраның меңгерушісі емдеу факультетінің деканы(1969-1981). Негізгі ғылыми еңбектері қан және лимфа айналысы физиологиясына адам ағзасында тұз-су алмасуын зерттеу мәселелеріне арналған 150-ден астам ғылыми еңбектің, монографияның авторы; 6 ғылым кандидатын 1 ғылым докторын дайярлады. Еңбек Қызыл Ту, "Құрмет белгісі" ордендерімен марапатталған. Дереккөздер
Нұрикамал Сейітжанқызы Сейітжанова

Нұрикамал Сейітжанқызы Сейітжанова (1949 жылы 12 наурызда Ақмола облысы Державин ауданының Братолюбовка ауылында — сәуір 2021) Қазақ. Арғын тайпасының Қарауыл руынан шыққан. Әкесі - Қалқанов Сейітжан (1911-1998). Анасы - Қалқанова Зұлқия (1923-1993). Целиноград педагогикалық институтының филология факультетін (1972) орыс тілі мен әдебиетінің мұғалімі мамандығы бойынша; КОКП ОК жанындағы қоғамдық ғылымдар академиясын (1987) идеологиялық жұмыстың теориясы мен тәжірибесі мамандығы бойынша бітірген. Қазақ және орыс тілдерін біледі. 1966 жылдан - «Ростовский» кеңшарының жұмысшысы. 1967-1968 жылдары - Целиноград облысы Державин ауданының Баранкөл бастауыш мектебінің бастауыш сынып мұғалімі. 1972 жылдан - Торғай облысы Жаңадала ауданының Нахимов ОМ орыс тілі мен әдебиетінің мұғалімі. 1974 жылдан - Торғай облысы Жаңадала ауданының Баранкөл ОМ орыс тілі мен әдебиетінің мұғалімі және сыныптан тыс жұмысты ұйымдастырушы. 1977 жылдан - Торғай облысының облыстық комсомол комитетінің хатшысы. 1980 жылдан - Торғай облыстық комсомол комитетінің ғылым және оқу орындары бөлімінің нұсқаушысы. 1983 жылдан - Қазақ КСР Компартиясының Торғай облыстық комитетінде ғылым және оқу орындары бөлімінің меңгерушісі. 1988 жылдан - Қазақ КСР Компартиясының Шымкент облыстық комитетінде ғылым және оқу орындары бөлімінің меңгерушісі. 1990 жылдан - Қазақ КСР Компартиясының Торғай облыстық комитетінде идеология бөлімінің меңгерушісі. 1991 жылдан - Торғай облыстық атқару комитетінде жастар ісі комитетінің төрайымы. 1993 жылдан - Торғай мәдениет басқармасының бастығы. 1997 жылдан - Қазақстан халқы кіші ассамблеясының атқарушы хатшысы (Астана қаласы). 1998 жылдан - Ақпарат және қоғамдық келісім басқармасының бастығы (Көкшетау қаласы). 2000 жылдан бері - Ақмола облысы Мәдениет басқармасының бастығы. Қазақстанның Еңбек сіңірген қайраткері (2003). Тұрмыс құрмаған. Дереккөздер
Оразай Батырбеков

Оразай Батырбеков (1927 жылы туған), экономист, қоғам қайраткері. Экономика ғыл. кандидаты(1971), доцент (1980). Ұлытаудың түлегі. Найман тайпасы Бағаналы руының Бабас бөлімінен шыққан. КазМУ-дің тарих факультегін (1951) бітірген. 1950-1970 жылдары Алматы қаласындағы Фрунзе ауданындағы комсомол комитетінің 2, кейінірек 1-хатшысы, ҚазМУ-дің саяси экономия кафедрасының аспиранты, Қазақ өнеркәсіп кеңесі оқу комбинатының саяси экономиядан оқытушысы, Алматы мемлекеттік медицина институтының саяси экономия кафедрасының ассистенті, Алматы қаласындағы Қазақстан КП Фрунзе аудандық партия комитетінің үгіт-насихат бөлімінің меңгерушісі, Алматы калалық партия комитетінің ұйымдастыру бөлімі меңгерушісінің орынбасары, Қазақстан КП ОК-нің жауапты ұйымдастырушысы, нұсқаушысы, партия органдары бөлім меңгерушісінің орынбасары, бірінші орынбасары, партия жұмысын ұйымдастыру бөлімінің меңгерушісі, Алматы Жоғары партия мектебінін ректоры болды. 30-дан астам ғылыми еңбектің авторы. 8-, 9-сайланған ҚазКСР Жоғары Кеңесінің депутаты, Қазақстан Компартиясы 12-16-съездерінің делегаты. КОКП 25-съезінің делегаты. 3 мәрте Еңбек Қызыл Ту, «Құрмет Белгісі» ордендерімен марапатталған. * Еркеш Оразайұлы Батырбеков - баласы. Дереккөздер
Нұрбақыт Молдахметұлы Теңізбаев

Нұрбақыт Молдахметұлы Теңізбаев — Кеген ауданының әкімі. 1983 жылы 10 сәуірде Алматы облысы Панфилов ауданы Үшарал ауылында туған. Қазақ. Әкесі - Теңізбаев Молдахмет, зейнеткер. Анасы - Теңізбаева Рысжан, зейнеткер. Орыс және қазақ тілдерін біледі. *1995 жылдан грек-рим күресімен айналыса бастады. Спортшы, нұсқаушы. *Грек-рим күресінен жастар арасындағы әлем чемпионы (Стамбұл, 2003); *Әлем кубогының күміс жүлдегері (Иран, 2005); *Азия чемпионатының қола жүлдегері (Ухань, 2005); *Олимпиада ойындарының 60 кг дейінгі салмақтағы күміс жүлдегері (Пекин, 2008). *Грек-рим күресінен халықаралық санаттағы спорт шебері. «Құрмет» орденімөн (2008) марапатталған. Хоббиі - ат спортының ұлттық түрлері. Үйленген. Екі баласы бар. Дереккөздер
Әбді Қайқыбасов

Әбді Қайқыбасов (1882-1978), озат шопан, Социалисттік Еңбек Ері (1948). Арғын тайпасы, Қаракесек руының Керней бұтағынан шыққан. Шет ауданындағы бұрынғы «Шет жарық» ұжымшарынын аға шопаны болып еңбек еткен. 1947 жылы 500 қазақы саулық қойдан 605 қозы өсіріп, қозылардың салмағын орташа есеппен 40,8 кг-ға жеткізген. Ленин орденімен марапатталған. Дереккөздер * [http://catalog.karlib.kz/irbis64r_01/Kraeved/Ekonomika_kaz/Shet_aud_ekon/yrysty_eldin_yrzygy_tausylmaidy.pdf ЕҢБЕК ЕРЛЕРІ]// Орталық Қазақстан.-2006.-19 тамыз.-9 б.
Зарема Ахметқызы Қастеева

Зарема Ахметқызы Қастеева (17 ақпан 1947, Алматы, Алматы облысы, Қазақ КСР) — кеңестік және қазақ балет әртісі. Қазақ КСР халық әртісі (1981). Әкесі - Көшербаев Ахмет, тарих пәнінің оқытушысы болып жұмыс істеген. Анасы - Көшербаева Зылиха. Мәскеу академиялық хореографиялық училищесінің хореография факультетін бітірген (1966), педагог-хореограф. Қазақ және орыс тілдерін біледі. 1966-1986 жылдары - Абай атындағы Мемлекеттік опера және балет театрының балет жеке орындаушысы. 1989 жылдан бері - Қазақ мемлекеттік қыздар педагогикалық институтында хореография факультетінің профессоры. Қазақстан БЛКЖО сыйлығының лауреаты. ҚазКСР Халық әртісі (1982). Білім беру саласының озаты. Хоббиі - музыка, кино. Сүйіп оқитын әдебиеті - поэзия. Қыздары - Масалимова Г.А., Қастеева М.А. Дереккөздер
Жұлдыз (Қарағанды облысы)

Жұлдыз (2023 жылға дейін — Звёздное) — Қарағанды облысы Осакаров ауданындағы ауыл, Жұлдыз ауылдық округі орталығы. Географиялық орны Ертіс-Қарағанды каналы бойында, аудан орталығы – Осакаровка кентінен оңтүстік-шығысқа қарай 46 км-дей жерде орналасқан. Тарихы Іргесі 1980 жылы«Звезда» кеңшары ретінде қаланған. Шаруашылықтың мамандануының негізгі бағыты — көкөніс, сүт өндірісі, картоп шаруашылығы болды. Жерінің жалпы ауданы 14,6 мың га. Халқы Инфрақұрылымы Округ елді мекендерде пошта, орта мектеп, фельдшер-акушерлік пункт бар. Басқа елді мекендермен автомобиль жолдары арқылы қатынысады. Ең жақын темір жол стансасы - Шоқай 30 км жерде орналасқан. Дереккөздер
Владимир Залманович Дрекселер

Владимир Залманович Дрекселер 1939 жылы 17 ақпанда УКСР Алупка қаласында туған. Еврей. Әкесі - Дрекслер Зельм Михелевич, марқұм. Анасы - Бершадская Вера Ароновна, марқұм. №6 Қолөнер училищесін (1958), өнеркәсіптік кәсіпорындар жабдықтары мен электр құрылғыларын жөндеу жөніндегі электр монтері; Киров атындағы Әл-Фараби атындағы Қазақ ұлттық университетінің физика-математика факультетін бітірген (1971), математик. 1955 жылдан классикалық күреспен айналысқан. 1958 жылдан ауыр атлетикамен айналысқан. 1960 жылдан - ауыр атлетикадан ЖБСМ (Алматы қ.) жаттықтырушысы. 1979 жылдан - Алматы үй құрылысы комбинаты жанындағы ОРБЖСМ директоры. 1985 жылдан - Алматы үй құрылысы комбинаты жанындағы олимпиадалық резервтегі кешенді мектеп директоры. Ауыр атлетикадан ҚазКСР бірнеше мәрте чемпионы (1965-1975); ауыр атлетикадан Қазақстан құрама командасының капитаны. 30-дан астам республика рекордын, 6 рет әлем және КСРО рекордын жасаған; КСРО, түрлі халықаралық жарыстардың сан мәрте чемпионы; ауыр атлетикадан 6 мәрте әлем чемпионы. Еңбек сіңірген спортшы, Еңбек сіңірген спорт шебері, 2 мәрте КСРО чемпионы, әлем және Еуропа рекордшысы Вячеслав Чиванинді тәрбиелеген. Гир спорты және армрестлинг федерациясының президенті. Армрестлинг Азия федерациясының вице-президенті. Еңбек сіңірген спорт шебері (1962). Ауыр атлетикадан ҚазКСР Еңбек сіңірген жаттықтырушысы (1985). Алматы қаласы Алатау ауданының құрметті азаматы (1988). Құрметті спорт қайраткері (2010). ҚазКСР және КОБОК Жоғарғы Кеңесі Президиумының Құрмет грамотасымен марапатталған. Үйленген. Жұбайы - Дрекслер Галина Леонидовна (1944 жылы туған). Қыздары - Юлия (1966 жылы туған), Наталья (1976 жылы туған). 4 немересі бар. Дереккөздер
Сәуле Сүниятқызы

Сәуле Сүниятқызы Тәнікеева 1956 жылы 14 қарашада Алматы қаласында туған. қазақ. Әкесі - Нұрмұхамедов Сүният Бекмашұлы (1928-1995), Қазақстан Республикасы Ғылым Академиясының тарих ғылымдарының докторы болған. Анасы - Ахмедова Күлән Бәтішқызы (1927-1998), Қазақстан Республикалық Ғылым Академиясының география ғылымдарының кандидаты болған. Екі мәрте Ленин орденді П.И. Чайковский атындағы Мәскеу мемлекеттік консерваториясының фортепиано факультетін (1981) және ассистентура-машықтануын бітірген (1984), пианист, педагог. Халықаралық ақпараттандыру академиясының мүше- корреспонденті (2003 жылдан). 150-ге жуық мақала мен сұхбаттың авторы. қазақ, орыс, ағылшын және түрік тілдерін біледі. 1982 жылдан - Құрманғазы атындағы Алматы мемлекеттік консерваториясы арнайы фортепиано кафедрасының ағартытушысы. 1998 жылдан - «Сорос-Қазақстан» қорының «Мәдениет және өнер» бағдарламасының үйлестірушісі. 2000 жылдан - Орталық Азия халықаралық арт-менеджмент қорының атқарушы директоры. 2003-2004 жылдары - «Kazakhstan Development Gateway» Дүниежүзілік банк жобасының менеджері. 2005 жылдан - Жамбыл атындағы қазақ мемлекеттік филармониясы концерт бөлімінің бастығы. 2006 жылдан бері - Жамбыл атындағы қазақ мемлекеттік филармониясы бас директорының орынбасары. «Еуропа мәдениеті» конференциясы төралқасының мүшесі (Испания, 2002-2004), Л. Бетховен атындағы байқаудың вице-президенті (Австрия, 2009). Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы - «Экономикасымен мәдениеті жоғары дамыған гүлденген көпұлтты peспyблика». Хоббиі - бау-бақша өсіру, фитнес. Сүйіп оқитын әдебиеті - классикалық әдебиет. Тұрмыс құрған. Жұбайы - Тәнікеев Ма􀀃сат Сайдәлімүлы (1957 жылында тұған). қыздары - Тәнікеева Дания Мақсатқызы (1986 жылында тұған), Тәнікеева Әйгерім Мақсатқызы (1988 жылында тұған). Дереккөздер
Ольга Алексеевна Терешкова

Ольга Алексеевна Терешкова 1984 жылы 26 қазанда Шымкент қаласында туған. Әкесі - Терешков Алексей Борисович. Анасы – Терешкова Надежда Ивановна, экономист-қаржыгер. *Қазақ спорт және туризм академиясын бітірген (2006), дәріскер, жеңіл атлетика бойынша жаттықтырушы; қазіргі уақытта - Халықаралық бизнес университетінің экономика және есеп факультетінің студенті. *2001 жылдан - Апматы қалалық ШГКД және CP спортшысы-жеңіл атлетикадан нұсқаушысы. *Азия ойындарының (2006), Дүниежүзілік жазғы универсиаданың (2007), Жабық ғимараттағы Азия ойындарының (2007), XVI Азия ойындарының (2010) алтын жүлдегері. Әскери атағы - сержант. Діни көзқарасы - христиан. Хоббиі - фотоға түсіру, коньки тебу, балық аулау, автожарыс. Сүйіп оқитын әдебиеті - психологияға қатысты әдебиет. Дереккөздер
Юрий Павлович Лукичев

Юрий Павлович Лукичев 1947 жылы 1 ақпанда Алматы қаласында туған. Орыс. Әкесі - Лукичев Павел Ильич. Анасы - Лукичева Валентина Митрофановна. Құрманғазы атындағы Мемлекеттік өнер институтының оркестр факультетін бітірген (1972), концерттік орындаушы, оркестрдің солисі, оқытушы. Орыс және ағылшын (сөздікпен) тілдерін біледі. 1969 жылдан бері - академиялық Мемлекеттік симфониялық оркестрдің әртісі, фагот тобының концертмейстері. 1986-1996 жылдары - Жұбанов атындағы музыкалық мектеп-интернатта фагот классының оқытушысы. 2001 — 2004 жылдары - фагот классы бойынша оқытушы. Халықаралық фаготшылар ассоциациясының мүшесі (АҚШ, 2000 жылдан). ҚазКСР Еңбек сіңірген әртісі (1982). «Ерен еңбегі үшін» медалімен марапатталған (2004). * Діни көзқарасы - православие. * Саяси қайраткер ретіндегі идеалы - Н.Ә. Назарбаев. * Қазақстанның болашағы туралы болжамы - «Еркін, бейбітшіл, демократиялық, ашық Қазақстан». * Хоббиі - тау туризмі, саяхат жасау, скрипка және джаз музыкасын жинау. * Сүйіп оқитын әдебиеті - шетел және орыс классикасы, өнер, музыка жайлы әдебиет. Үйленген. Жұбайы - Лукичева Ирина (1948 ж. т.), заңгер. Ұлы - Лукичев Сергей (1970 ж. т.). Дереккөздер
Рысқали Ғабдығаппарұлы Сисатов

Рысқали Ғабдығаппарұлы Сисатов 1948 жылы 1 қараша күні Батыс Қазақстан облысы Чапаев ауданының Таубірат ауылдық кеңесінде туған. Ұлты-Қазақ. Әкесі - Сисатов Ғабдығаппар (1925-1971). Анасы - Сисатова Кәбира (1925-2005). Батыс Қазақстан ауылшаруашылық институтының агро- экономика факультетін бітірген (1971), экономист-ұйымдастырушы. «Қайта құру қадамдары» (1970), «Жүз арал жері - таланттар Елі» (2001) кітаптарының; экономика және шаруашылық тақырыбындағы 67 мақаланың авторы. Қазақ және орыс тілдерін біледі. «Нұр Отан» ХДП мүшесі (2005 жылдан). 1971 жылдың тамызынан - Гурьев облысы Теңіз ауданы «Сүйіндік» қой өсіру кеңшарының бухгалтері, аға экономисі, бас экономисі. 1981 жылдың қаңтарынан - Сүйіндік қой өсіру кеңшары №1 фермасының басқарушысы. 1982 жылдың тамызынан - Гурьев облысы Теңіз ауданының Құрманғазы атындағы кеңшарында партия ұйымының хатшысы, 1986 жылдан - кеңшар директоры. 1990 жылдың қазанынан - «Сүйіндік» қой өсіру кеңшарының директоры. 1995 жылдың қазанынан - «Сүйіндік» ААҚ төрағасы. 1999 жылдың желтоқсанынан - Атырау облысы Құрманғазы ауданының әкімі. 2003 жылдың қаңтарынан - Атырау облысы Махамбет ауданының әкімі. 2010 жылдың наурызынан бері - Атырау облыстық Жер қатынастары басқармасының бастығы. Атырау облыстық Халық депутаттары кеңесінің, Атырау облыстық мәслихатының депутаты (1989-1994, 1995- 1999). «Құрмет» (1999), III дәрежелі «Барыс» (2005) ордендері- мен; КСРО ХІІІЖК Қола медалімен (1987), «Қазақстан Республикасының тәуелсіздігіне 10 жыл» (2001), «Қазақстан Конституциясына 10 жыл» (2005), «Астананың 10 жылдығы» (2008) медальдарымен; «Мәдениет қайраткері», «Бірінші ұлттық ауылшаруашылығы санағы» құрмет белгілерімен, ҚР Ауыл шаруашылық министрлігінің (1998), Атырау облыстық мәслихатының (1998) құрмет грамоталарымен марапатталған. Атырау облысы Махамбет ауданының Құрметті азаматы. Әскери атағы - капитан. Діни көзқарасы - ислам. Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы - «Дамудың барлық салаларындағы гүлдену». Хоббиі - саяжайда жұмыс істеу. Сүйіп оқитын әдебиеті - тарихи шығармалар. Үйленген. Жұбайы - Ахметова Мунира Ғалымқызы, зей- неткер. Ұлдары - Ғабдықапаров Нұрлыбек Рысқалиұлы (1970 жылы туған), медицина ғылымдарының кандидаты, Ғабдығапаров Манарбек Рысқалиұлы (1972 жылы туған), Ғабдығапаров Асылжан Рысқалиұлы (1981 жылы туған); қызы - Ғабдығапарова Ақмарал Рыскалиқызы (1975 жылы туған). Дереккөздер
Алтай Болтайханұлы Зейнелғабдин

Алтай Болтайханұлы Зейнелғабдин (1948 жылы туған), экономист, экономика, ғылыми докторы. Ақтоғайдың түлегі. Алматы х. ш. институтын бітірген (1969). 1969-1997 жылы ҚазКСР Мемлекеттікжоспарлау комитетінде, Бүкілодақтық Мемлекеттік технологиялық-жоспарлау институтынын Қазақ филиалында сектор меңгерушісі, Алматы х. ш. институтында ұстаздық қызметте, Мемлекеттік Қаржы министрлігінің информациялық-есептеу орталығында директордың орынбасары, кейін директоры болып қызмет атқарды. Республика Финанс-банк менеджмент ғыл.-зертгеу институтының директоры, ҚР Қаржы министрлігінің Бюджет департаментінде директор. 1997 жылы республика Қаржы министрлігінің сырттан қарыз алу Комиссиясының төрағасы болды. Республикалық бюджетгің орындалысын бақылау жөніндегі есеп комитетінің төрағасы. 20-дан астам ғылыми еңбек пен монографиялардың авторы. «Құрмет» орденімен (2006), «Қазақстан Конституциясына 10 жыл» (2005) , «Қазақстан Парламентіне 10 жыл» (2006), «Астананың 10 жылдығы» (2008) медальдарымен марапатталған. Үйленген. Жұбайы - Әлиқұлова Қарлығаш (1948 жылы туған), экономист. Қызы - Зейнелғабдина Гүлсая (1976 жылы туған). Дереккөздер
Марат Мамутұлы Маметбақиев

Марат Мамутұлы Маметбақиев 1949 жылы 7 маусымда Алматы облысында туған. Үйғыр. Әкесі - Маметбақиев Мамут Сауытұлы (1927-1999). Ана- сы - Маметбақиева Патигүл, зейнеткер. П.И. Чайковский атындағы Мемлөкөттік музыкалық училищесінің вокал, жеке дауыста ән айту факультетін бітірген (1974), солист-вокалисі. Өзбек, қазақ және орыс тілдерін біледі. 1973 жылдан бері - Қ. Қожамияров атындағы Мемлекеттік республикалық ұйғыр музыкалық комедия театрының солист-вокалисі. «Яшлық» ВАА құрамында Қазақстан Ленин комсомолы сыйлығын иеленген. Қазақстан Республикасының еңбек сіңірген әртісі (1999). Алматы облысы Еңбекшіқазақ ауданының Құрметті азаматы. Әскери атағы - кіші сержант. Діни көзқарасы - мұсылман. Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы - «Барлығы да адамдар өмірін жақсартуға алып келе жатыр. Барлығы да ауқатты болады». Хоббиі - футбол ойнау, гүл өсіру. Сүйіп оқитын әдебиеті - өнер жайлы кітаптар. Үйленген. Жұбайы - Маметбақиева Қалбинүр Ақпарқызы, кәсіпкер. Ұлдары - Бахтияр, Шухрат, Ділмұрат; қызы - Саида. Дереккөздер
Владимир Викторович Дроздов

Владимир Викторович Дроздов 1966 жылы 27 тамызда Талдықорған облысының Рудничный кентінде туған. Орыс. Әкесі - Дроздов Виктор Егорович, зейнеткер, шахтер болып жұмыс істеген. Анасы - Дроздова Валентина Селиверстовна, зейнеткер, ТКШ бастығы қызметін атқарған. Қазақ дене шынықтыру институтының педагогика факультетін бітірген (1989), оқытушы-дене шынықтыру және туризм ұйымдастырушысы. «Отан» ХДП мүшесі (2001 жылдан). *1989 жылдан - кәсіподақтардың БЕДСҚ облыстық кеңесінің БЖСМ регби бойынша жаттықтырушы-оқытушысы. *1990 жылдан - Талдықорған облысының облыстық спорт комитетінің БЖСМ регби бойынша жаттықтырушы-оқытушысы. *1991 жылдан - Талдықорған облыстық спорт комитетінің МБЖСМ регби бойынша жаттықтырушы-оқытушысы. *1993 жылдан - Облыстық туризм және спорт басқармасының КБЖСМ регби бойынша жаттықтырушы-оқытушы (Талдықорған қ.). *1998 жылдан - Талдықорған қаласының №1 ОРБЖСМ регби бойынша жаттықтырушы-оқытушысы. *1999 жылдан бері - №1 ОРБЖСМ әйелдер регбиі бойынша штаттық командасының бас жаттықтырушысы (Талдықорған қ.). Алматы облысының Регби және регбилиг Федерациясының төрағасы. Алматы облысы әкімінің (2006, 2007, 2008), ҚР Туризм және спорт министрлігі Спорт комитетінің (2009) құрмет грамоталарымен марапатталған. ҚР регби бойынша Еңбек сіңірген жаттықтырушысы (2008). *Үйленген. Жұбайы - Дроздова Нелли Валерьевна, жеке кәсіпкер. Ұлдары - Дроздов Дмитрий (1992 жылы туған), студент; Дроздов Егор (1996 жылы туған); Дроздов Никита (2007 жылы туған). Дереккөздер
Тілеубек Ережепұлы Зейнешов

Тілеубек Ережепұлы Зейнешов (1942 жылы туған), Мемлекеттік қызметкер. Орта мектепті тәмамдағаннан кейін (1958) еңбек жолын Қу ауданындағы Қазақстанның 30 жылдығы атындағы ұжымшарда трақторшы болып бастаған. Қазақстан а. ш. институтын үздік бітірген сон шаруашылық, комсомол, партия, кенес органдарында қызмет атқарды. 1973 жылдан Мичурин аупарткомының 2-ші хатшысы, 1979 жылдан Молодежный ауаткомы төрағасы, 1987- 1992 жылдары Егіндібұлақ аупарткомының 1 -хатшысы, ауд. Кенес төрағасы болды. 1999-2006 жылы Мичурин ауданынын әкімі, облыс. а. ш. басқармасынын бастығы, Бұкар жырау ауданынын әкімі қызметтерін атқарды. Ордендермен марапатталған. Дереккөздер
Тұрсын Байтайұлы Құралиев

{{Кинематограф { } }} Тұрсын Байтайұлы Құралиев (6.01.1950 жыл, Жамбыл облысы, Шу ауданы, Құлақшын бекеті - 01.10.2018, Алматы) — кино және театр актері. Қазақстанның еңбек сіңірген әртісі (1998). Құрмет орденінің иегері (2010). Толығырақ * Тұрсын Байтайұлы 1950 жылы 6 қаңтарда Жамбыл облысы, Шу ауданы, Құлақшын бекетінде дүниеге келген. * Әкесі - Құралиев Байтай (1898-1966), теміржолшы болған. Анасы - Құралиева Рақыш (1928-1996), ұжымшарда жұмыс жасаған. * 1968 - 1972 жылдары М.Щепкин атындағы театр жоғары училищесінің актер мамандығы бойынша тәмамдады. * 1973 жылдан - Кеңес Әскерінің қатарында қызметте. * 1975 - 1977 жылдары Ш.Айманов атындағы «Қазақфильм» киностудиясында еңбек етті. * 1977 жылдан Ғабит Мүсірепов атындағы Қазақ Мемлекеттік Академиялық балалар мен жасөспірімдер театрының актері. Шығырмашылығы * 50-ден астам рөлдерде ойнаған. «Мосфильм», «Қазақфильм» киностудиялары фильмдеріне түскен. «Айман-Шолпан» (Әлібек), М. Ауезовтың «Апуа (Арман), А. Таразидің «Жәкеп кісі (Шалгез), С. Сматаевтың «Зар Заман» (Барақ Сұлтан), С. Балғабаевтың «Ең әдемі келіншек» (Алтай) және т.б. * М.Кәрім «Ай тұтылған түн» -Ақ жігіт, М.Әуезов «Айман-Шолпан»- Әлібек, «Алуа» – Арман, Ғ.Мүсірепов «Ақан сері-Ақтоқты» – Жалмұхан, Ә.Әбішев «Нұрлы жаңбыр» – Мұхит, «Мәди» – Иман, «Алау жалды арғымақ» – Сәкен, У.Шекспир «Дуалы түнгі думан» – Деметрио, Ә.Тәжібаев «Күн сайын сағынамын» – Сәкен, Ә.Тарази «Жақсы кісі» және т.б көптеген бейнелерді жасаған. Жеке өмірі * Үйленген. Жұбайы - Сейдәлиева Шәрипа Әбдісәметқызы (1955 ж. т.), Қ. Сәтбаев атындағы Қазақ ұлттық техникалық университетінің орыс тілі кафедрасының педагогы. * Қыздары - Құралиева Әсел (1977 ж. т.), Құралиева Жәмила (1982 ж. т.); ұлы - Байтаев Айдар (1981 ж. т.). Мемлекеттік марапаттары * Қазақстан Театр қайраткерлері одағының мүшесі. * 1998 жылы Қазақстанның еңбек сіңірген әртісі құрметті атағы берілді. * 2010 жылы елбасының жарлығымен Құрмет ордені мен марапатталды. * 2016 жылы Қазақстанның Еңбек ардарегі медалі * 2016 жылы "Қазақстан тәуелсіздігіне 25 жыл" медалі берілді. Дереккөздер
Хайна Әділбекқызы Болтаева

Болтаева Хайна Әділбекқызы - 1957 жылы 2 шілдеде Шығыс Қазақстан облысы Шемонаиха ауданында туған. Қазақ. Әкесі - Болтаев Әділбек Сайлауұлы, ҰОС ардагері, еңбек ардагері, шопан, шахтер болған. Анасы - Болтаева Бикен Жұмабекқызы, тыл еңбеккері, батыр-ана. Құрманғазы атындағы Алматы мемлекеттік консерваториясының оркестрлік факультеті халық бөлімін (1980) «қобыз», оның ішінде концерттік орындаушы, оқытушы, мамандығы бойынша бітірген. Қазақ және орыс тілдерін біледі. 1979 жылдан - Құрманғазы атындағы Қазақ академиялық оркестрінің әртісі. 1995 жылдан - «Салтанат» Мемлекеттік би ансамблінің әртісі. 1996 жылдан бері - К. Тәттімбет атындағы Қазақ халық аспаптар оркестрінің әртісі. Аспапшылардың Құрманғазы атындағы I Республикалық конкурсының лауреаты (1983). ҚР Еңбек сіңірген әртісі (1994). Діни көзқарасы - мұсылман. Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы - «Қазақстанды технологиясы жоғары, серпінді, демократиялық мемлекет ретінде көру». Хоббиі - аспаздық, тоқыма. Сүйіп оқитын әдебиеті - көркем және музыкалық әдебиет. Қызы - Абаханова Әйгерім Есқайырқызы (1986 ж.т.). Дереккөздер
Мейрам Ахмедиянұлы Смағұлов

Мейрам Ахмедиянұлы Смағұлов 1962 жылы 23 сәуірде Жезқазған облысы Ақсу-Аюлы ауылында туған. Қазақ. Арғын тайпасының Қаракесек руының Қырғыз бөлімінен шыққан. Қарағанды политехникалық институтын (1984) инженер- құрылысшы мамандығы бойынша; Алматы экономика және статистика академиясын (2005) экономист мамандығы бойынша бітірген. Қазақ және орыс тілдерін біледі. 1979 жылдан - Қарағанды политехникалық институтының студенті. 1984 жылдан - «Қарағандытұрғынүйқұрылыс» тресі №1 құрылыс басқармасының шөбері, аға жұмыстар атқарушысы, жұмыстар атқарушысы (Саран қаласы). 1992 жылдан - Саран қалалық әкімшілігі бас сәулетшісінің м.а., бас сәулетшісі. 1995 жылдан - Саран қалалық әкімшілігі басшысының бірінші орынбасары. 1996 жылдан - Қарағанды облысы Саран қаласы әкімінің бірінші орынбасары, 1997 жылдан - орынбасары, 1999 жылдан - бірініші орынбасары, 2000 жылдан - орынбасары. 2003 жылдан - Қарағанды облысы Саран қаласы әкімі. 2009 жылдың сәуірінен бері - Қарағанды облысы құрылыс басқармасының бастығы. «Ерен еңбегі үшін» медалімен марапатталған. Үйленген. 2 баласы бар. Дереккөздер
Мейіз Қанышқызы Сәтбаева

Мейіз Қанышқызы Сәтбаева (1931 ж. т.), геолог, геология-минералогия ғылым докторы (1987). Ұлытаудың түлегі . Қазақ кен-металлургия институтын бітірген (1954). 1954-1957 ж. ҚазКСР Түсті металлургия министірлігінің Түлкібас экспедициясында инженер-геолог. 1957-1988 ж. ҚазКСР Геология министірлігінің Оңтүстік Қазақстан экспедициясында инженер-геолог. ҚазКСР ҒА - ның Геология ғылымдар институтында кіші ғылыми қызметкер, ағалық қызметкер 1988 жылдан жетекші ғылыми қызметкер . «Өндірістік мысты құмтас кен орындарының түзілу жағдайлары және минералдық қасиеттері» тақырыбына докторлық диссертация қорғаған. Ғылыми еңбектері мысты құмтасты кендерді зерттеуге арналған. 70- тен астам ғылыми еңбектің, 2 монографияның авторы. Дереккөздер
Полатхан Тоқтанұлы Тәшімов

Полатхан Тоқтанұлы 1960 жылы 29 наурызда Шымкент облысы Түркістан ауданы ¥ранғай ауылында туған. қазақ. Қазақстанның Еңбек сіңірген қайраткері. Өмірбаяны 1984 жылдан - «Отырар сазы» оркестрінің «домбыра» тобының концертмейстері. 1987 жылдан - «Шежіре» фольклорлық ансамблінің жетекшісі. 1989 жылдан бері - К. Тәттімбет атындағы қазақ халық аспаптары оркестрінің концертмейстері. Отбасы Әкесі - Тәшімов Тоқтан Тәшімұлы. Анасы - Тәшімова Күлсана. Құрманғазы атындағы Алматы мемлекеттік консерваториясының халық белімшесін бітірген (1984), концерт орындаушысы, оқытушы. Үйленген. Жұбайы - Бекқұлова А.Ж. (1962 жылы туған), үй шаруасымен айналысады. Ұлы - Тәшімов Аслан (1981 жылы туған); қыздары - Тәшімова Арайлым (1983 жылы туған), Тәшімова Айнаш (1996 жылы туған). Дереккөздер
Әуез Жақыпарбекұлы Елубаев

Әуез Жақыпарбекұлы Елубаев - 1986 жылы 16 ақпанда Семей қаласында туған. Қазақ. Әкесі - Елубаев Жақыпарбек Елубайұлы, құрылыс компаниясының президенті, Семей қ. қалалық мәслихатының депутаты. Анасы - Елубаева Сәуле Кенерғалиқызы, дәрігер-физиотерапевт. Қазақ мемлекеттік заң университетін бітірген (2008), заңгер. Қазақ, орыс және ағылшын тілдерін біледі. Әлем кубогының иегері (2009); бильярдтан ҚР абсолюттік чемпионы (2008). Бильярдтан халықаралық кластағы спорт шебері. Діни көзқарасы - мұсылман. Саяси қайраткер ретіндегі иделы - Н.Ә. Назарбаев. Қазақстанның болашағы туралы болжамы - «Қазақстан халықтарының бірлігі негізінде және саяси сауатты ел басшылығының арқасында тұрақты дамитын саяси және экономикалық жағдай». Хоббиі - оқу. Сүйіп оқитын әдебиеті - әлемдік классикалық әдебиет, шығыс философиясы. Үйленген. Жұбайы - Елубаева Жанар Нұрлыбекқызы (1986 ж. т.). Ұлы - Елубаев Шарнияз Әуезұлы. Дереккөздер
Нұрхат Саясатұлы Дүйсембаев

Нұрхат Саясатұлы Дүйсембаев 1970 жылы 22 қазанда Гурьев облысы Жыланды ауылында туған. Қазақ. Өмірбаяны Гурьев политехникалық техникумын (1992), техник-мұнайшы; X. Досмұхамедов атындағы Атырау мемлекеттік университетін бітірген (1997), дене тәрбиесінің мұғалімі. Қазақ, орыс және ағылшын (ауызекі) тілдерін біледі. «Нұр Отан» ХДП мүшесі (2005 жылдан). *1992 жылдың қазан айынан - таэквондодан Атырау облыстық «№1 БЖСМ» MM жаттықтырушы-мұғалімі. *2008 жылдан бері - таэквондодан Атырау облыстық «№1 БЖСМ» MM аға жаттықтырушы. Марапаттары Ұлттық дене тәрбиесі мен спортын дамыту орталығының төсбелгісімен; ҚР Білім беру министрлігінің құрмет қағаздарымен (2001, 2004, 2005, 2006) марапатталған. Таэквондодан ҚР Еңбек сіңірген жаттықтырушысы (2007). *Әскери атағы - запастағы старшина. Отбасы Әкесі - Дүйсембаев Саясат, зейнеткер, мөханик, гараж меңгерушісі болып жұмыс істеген. Анасы - Дүйсембаева Жаңылсын, зейнеткер, үй шаруасымен айналысқан. *Үйленген. Жұбайы - Шәжімова Бибігүл. ұлы - Бекарыс (1999 жылы туған); қыздары - Томирис (2001 жылы туған), Нарғыз (2006 жылы туған). Дереккөздер
Жұматай Әмзеұлы Махамбетов

Жұматай Әмзеұлы Махамбетов 1945 жылы 18 мамырда Қарағанды облысының Жезқазған қаласында туған. Қазақ. Құрманғазы атындағы Мемлекеттік өнер институтының вокал- хор факультетін бітірген (1972), оқытушы, концерттік әнші. Т. Жүргенов атындағы Қазақ ұлттық өнер академиясының профессоры (2005 жылдан). «Вокалдық шығармалар» музыкалық жоғары оқу орындарының студенттеріне арналған 2 томдық репертуарлық жинақ-хрестоматиясының авторы (2004, 2007). Қазақ және орыс тілдерін біледі. 1962 жылдан -Жезқазған кенішінде БӨҚА (бақылау-өлшеу құралдары және автоматика) цехының электрмонтері. 1965 жылдан - Т. Жүргенов атындағы Мемлекеттік өнер институтының студенті. 1972 жылдан - Кеңес Әскерінің қатарында қызметте. 1973 жылдан - Жамбыл атындағы Қазақ мемлекеттік филармониясының солист-вокалисі. 1975 жылдан - Құрманғазы атындағы Қазақ мемлекеттік академиялық оркестрінің солист-вокалисі. 1985 жылдан - «Отырар сазы» Мемлекеттік фольклорлық-этнографиялық оркестрінің солист-вокалисі. 1992 жылдан - ҚР Ұлттық банкі Мемлекеттік қоймасы директорының орынбасары. 1996 жылдан бері - Т. Жүргенов атындағы Қазақ ұлттық өнер академиясының жеке ән орындау кафедрасында аға оқытушы. ҚазКСР Жоғарғы Кеңесінің Құрмет грамотасымен марапатталған (1985). Қарағанды облысы Сәтбаев қаласының Құрметті азаматы (2005). Хоббиі - музыка, әдебиет. Үйленген. Жұбайы - Махамбетова Рәш Құрақбайқызы, зейнеткер. Қыздары - Құмарова Әлия (1971 ж. т.), Жаңабаева Қорлан (1977 ж. т.). Дереккөздер
Роман Васильевич Скляр

{{Мемлекеттік қайраткер Бұрын Премьер-министр орынбасары (2019–2022), Инвестициялар және даму министрі (2019) және басқа да лауазымдар иесі болған. Құрмет, Парасат ордендерімен, «Астанаға 10 жыл», «ҚР тәуелсіздігіне 20 жыл» медальдерімен марапатталған. Өмірбаяны Роман Скляр 1971 жылғы 8 мамырда Павлодар қаласында туған. Украин. Экономист мамандығы бойынша қазіргі Мәскеу бизнес институтының «қаржы және несие» факультетін (1999) және заң ғылымдарының бакалавры мамандығы бойынша Қазақ құқықтану және халықаралық қатынастар институтын (2005) бітірген. * 1989 жылғы қаңтардан ақпанына дейін — «Екібастұз-көміравтоматика» монтаждық жөндеу басқармасының монтажшы слесарі. * 1989 жылғы тамыздан — «Қазөнеркәсіптехмонтаж» өндірістік-монтаждық басқармасы Екібастұз кесу құрылыстары басқармасының монтажшысы. * 1990 жылғы қаңтардан — «Вахинвест» біріккен кеңес-батысгерман кәсіпорынының қауіпсіздік техникасы инженері (Павлодар қаласы). * 1990 жылғы қазаннан — «Аңсат-Павлодар» ЖШС коммерциялық бөлімінің бастығы, директордың орынбасары, бас директоры. * 1999 жылдан — «Тыныс» ЖШС директоры (Павлодар қаласы). * 2002 жылдан — ҚР қаржы министрлігінің Жағдайсыз қарызгерлермен жүмыс комитетінің Павлодар облысы бойынша басқармасы бөлімінің бастығы. * 2003 жылғы маусымнан — Павлодар қаласы Коммуналдық меншік басқармасы бастығының орынбасары; Павлодар қаласы Мемлекеттік сатып алулар басқармасының бастығы. * 2005 жылғы қаңтардан — Павлодар облысы әкімінің бас инспекторы. * 2005 жылғы сәуірден — Павлодар қаласы әкімі аппаратының жетекшісі. * 2006 жылғы сәуірден — Павлодар әкімінің орынбасары. * 2006 жылғы желтоқсаннан — Астана қаласы әкімі аппаратының инфрақұрылымды дамыту бөлімінің меңгерушісі. * 2007 жылдан — Астана қаласы Энергетика және коммуналдық шаруашылық департаментінің директоры. * 2008 жылдан — Павлодар облысы әкімінің орынбасары. * 2010 жылдан — Павлодар облысы әкімінің бірінші орынбасары. * 2011 жылдан — көлiк және коммуникациялар вице-министрі; * 2016 жылдан — Қазақстан Республикасы Парламент Мәжілісінің депутаты; * 2016 жылдан — ұлттық экономика вице-министрі; * 2016 жылдан — инвестициялар және даму вице-министрі; * 2019 жылғы 25 ақпаннан — индустрия және инфрақұрылымдық даму министрі; * 2019 жылғы 18 қыркүйектен — Қазақстан Республикасы Премьер-Министрінің орынбасары; * 2022 жылғы 11 қаңтардан — Қазақстан Республикасы Премьер-Министрінің бірінші орынбасары. 2024 жылғы 5 ақпанда болған Смайылов үкіметінің отставкасынан кейін Скляр Қазақстан премьер-министрі міндетін атқарушысы болды. Марапаттары Қазақстандық марапаттары * Құрмет ордені (2010); Роман Скляр орыс және қазақ тілдерінде еркін сөйлейді. Ағылшын мен қытай тілдерін оқи алады. Дереккөздер
Бауыржан Ересұлы Жантеміров

Бауыржан Ересұлы Жантеміров (18 қазан, 1951 жыл, т., Орал облысы Қаратөбе ауданы Қаратөбе кенті) - қаржыгер. Өмірбаяны * Алматы халық шаруашылығы институтының экономикалық-жоспарлау факультетін бітірген (1972), экономист. * 1972 жылдан - Орал облысындағы жеміс-көкөніс кеңшары консерві цехының бухгалтер-экономисті. * 1973 жылдан- Ақтөбе облыстыққаржы бөліміндегі штаттар бөлімінің тексеруші-инспекторы. * 1976 жылдан - Ақтөбе қалалық қаржы бөліміндегі штаттық бөлімінің бастығы. * 1980 жылдан - Ақтөбе қалалық халықтық бақылау комитетінің инспекторы. * 1991 жылдан - КСРО Зейнетақы қорының Ақтөбе облыстықфилиалы басқармасының орынбасары. * 1993 жылдан - Ақтөбе облыстықтұрғын халықты әлеуметтік қорғау басқармасы тексеру комиссиясының бастығы, басқармасы бастығының орынбасары. * 1995 жылдан - Ақтөбе облыстыққаржы бөлімінің бастығы. * 2002 жылдан бері - Атырау облыстық Қаржы басқармасының бастығы. Марапаттары * «Астана» (1998) медалі * «Қазақстан Республикасының тәуелсіздігіне 10 жыл» (2002) медалі * «Қазақстан Конституциясына 10 жыл» (2005) медалі * «Ерен еңбегі үшін» (2005) медалі * «Астанаға 10 жыл» (2008) медалі. * ҚР Президентінің Алғыс хатымен ескерілген (2001). Отбасы * Үйленген. Жұбайы - Жантемірова Күнжәмилә Қазиқызы, үй шаруасымен айналысады. * Ұлы - Ересов Рақымжан (1974 жылы туған); * Қызы - Жантемірова Жанар (1976 жылы туған). Дереккөздер
Тимофей Федорович Зеленин

Тимофей Федорович Зеленин (1911-1999), ақтер, КазКСР еңбек сің. артисі (1960). 1935- В.П. Зименюк. А.А. Золотарев. 1979 жылық.С. Станиславский атындағы. Қарағанды облысында орыс драма театрынын артисі. Тандаулы рөлдері: Сильвестр («Схапеннің айласы» ЖЫЛЫБ. Мольер, 1946), Тибальт («Ромео мен Джульетта» У. Шекспир, 1948), Шмага («Жазықсыз жапа шеккендер» А. Островский, 1956),Залешин(«Жылусызсәуле» A. Островский, 1957), Егор («Күн балалары» М. Горький, 1963), Глостер («Король Лир» У. Шекспир, 1964), Левицкий («Орын бер» B. Дельмар, 1969), Галкин («Алапатпен айкас» В. Розов, 1972), Егор Полушкин («Аққуды атпандар» Б. Васильев, 1976). Дереккөздер
Жаубасар Игламбекұлы Қалиев

Жаубасар Қалиев (1948 жылы туған), суретші-мүсінші. Алматы қаласындағы Н.В. Гоголь атындағы өнер училищесін (1970), Санкт-Петербургтегі И. Е. Репин атындағы өнер академиясын бітірген. Қазақстан Суретшілер одағының мүшесі. Облыстық, республикалық, халыкаралық көрмелердің бірнеше дүркін жүлдегері. Қаз дауысты Қазыбектің Егіндібұлақ ауылындағы мүсіні, Құрманғазының «Сарыарқа» әуежайындағы, Мәдидің Қарқаралыдағы мүсіндері, т. б. көптеген ескерткіштер суретші-мүсінші Жаубасар Қалиевтің қолынан шыққан туындылар. Жаубасар Қалиев туралы фильм 1981 — «Кісен ашқан» М.Горьки атындағы ғалымдар үйінің Альфа студиясы, скульптор Жаубасар Қалиев (Қарағанды) Жанр: «Деректі фильм» режиссері: Қ.Умаров Дереккөздер
Әсия Тәжібекқызы Құрманмәлина

Әсия Тәжібекқызы Құрманмәлина - 1963 жылы 29 қаңтарда Шымкент қаласында туған. Қазақ. Әкесі-Жұманов Тәжібек Торжанұлы, инженер-құрылысшы. Анасы - Бермаханова Сара Бермаханқызы, педагог. Апматы технологиялық техникумын суретші-модельер мамандығы бойынша (1982), Қ. Жұбанов атындағы Ақтөбе мемлекеттік университетін (2005) бейнелеу өнері және сызу пәнінің оқытушысы, суретші мамандығы бойынша бітірген. Өнертану бойынша философия докторы (2008). Қазақ және орыс тілдерін біледі. 1982 жылдан - Ақтөбе орыс драма театрының безендіруші- суретшісі. 1989 жылдан - «Апақай» Ақтөбе облыстық қуыршақ театрының бас суретшісі. 2009 жылдың қаңтар айынан бері - Ақтөбе облысы «Апақай» облыстық қуыршақ театрының директоры. Қазақстан Театр қайраткерлері одағының, Суретшілер одағының, UNIMA (Халықаралық Қуыршақ театры қайраткерлерінің одағы, 2005 жылдан) мүшесі. Ақтөбе облысы әкімінің сыйлығының лауреаты (2005). ҚР Президенті жанындағы Отбасы және әйелдер істері жөніндегі ұлттық комиссияның «Қанатты әйел II» дипло- манты (2005). Құрмет грамоталарымен марапатталған (1996, 2002). Мәдениет қайраткері (2007). Саяси қайраткер ретіндегі идеалы - М. Тэтчер. Қазақстанның болашағы туралы болжамы - «Адамдардың қарым-қатынасы жоғары мәдени деңгейде болатын өркениетті қоғам, өйткені «сананы тұрмыс билейді». Сүйіп оқитын әдебиеті - А.С. Пушкин, У. Шекспир, Н.В. Гоголь, Г.Г. Маркес, Ф. Саган. Тұрмыс құрған. Жұбайы - Құрманәлин Асқар Дәулетқалиұлы, көліктегі Батыс ІІД бастығының орынбасары. Қызы - Құрманәлина Мәлике (1988 ж. т.); ұлы - Дәулетқали Шыңғыс (1992 ж. т.). Дереккөздер
Батырбек Жоламанұлы Есдәулетов

Батырбек Жоламанұлы Есдәулетов - 1980 жылы 4 желтоқсанда Гурьев қаласында туған. Қазақ. Әкесі - Есдәулетов Жоламан Жалғасұлы, зейнеткер, ІІМ отставкадағы майоры. Анасы - Кенжебаева Роза Қабдолқызы, Атырау облыстық әкімшілігі жанындағы жалпы бөлімнің бас кеңсе маманы. X. Досмұхамедов атындағы Атырау мемлекеттік университетінің жаратылыстану факулыетін(2001), дене тәрибесінің мұғалімі; әл-Фараби атындағы Қазақ ұлттық университетінің заң факультетін (2003) бітірген, заңгер. Спорт туралы мақалалар авторы. Қазақ, орыс және ағылшын тілдерін біледі. «Нұр Отан» ХДП мүшесі (2006 жылдан). *2000-2008 жылдары - Атырау облыстық №1 ОРМБЖМ жанындағы таэквондо бөлімінің спортшы-нұсқаушысы. *2001-2008 жылдары - ШҰКД және CP жанындағы таэквондодан ұлттық құрама құрамындағы команда капитаны. *2009 жылдан бері - Олимпиадалық резервті дайындау Орталығы жанында таэквондодан жаттықтырушы. «ҚР Таэквондо федерациясы» АҚҰ Атырау облыстық филиалының спортшы-нұсқаушысы. Таиландта өткен Азия чемпионатының қола жүлдегері; Азия чемпионы (Таиланд, 2006); Сауд Арабиясында өткен халықаралық турнирдің «А» тобының күміс жүлдегері; Вьетнамда өткен Олимпиадалық лизенциялық турнирдің қола жүлдегері (2007); ҚР 10 мәрте чемпионы; ҚР Кубогының 9 мәрте иегері; ҚР Халықтарының спартакиадасы және ҚР Универсиадасының 2 мәрте жеңімпазы; таэквон- додан қара белбеу, 2 дан иегері. Халықаралық кластағы спорт шебері (2005). ҚР Туризм министрлігінің, ҚР Білім және ғылым министрлігінің, Атырау облысы әкімінің грамоталарымен марапатталған. Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы - «Экономикалық және саяси тұрақты ел». Хоббиі - футбол. Үйленген. Жұбайы - Мәжитова Анар Маратқызы. Дереккөздер
Зимарева Антонина Павловна

Зимарева Антонина Павловна (1917-2005), ақтриса, ҚазКСР еңбек сіңірген артисі (1979). 1938- 1957 жылық СГО театрларыңда жұмыс істеген. 1958- 1994 жылы К.С. Станиславский атындағы Қарағанды облысында орыс драма театрының артисі. Тандаулы рөлдері: Люси Купер (В. Дельмардың «Орын берінде»), Мария-королева (В. Гюгоның «Мария Тюдорыңда»), Мария Хосефа (Ф. Гарсия Лорканың «Бернарданын үйіңде»), Наталья Гавриловна (В. Розовтың «Құрдың ұясында»), Мақпал (Ғ. Мүсіреповтің «Махаббат дастанында»), Гудула (В. Гюгоның «Париж Құдайана соборында»), Мария Васильевна(А. Арбузовтың «Жазықтыларында»), Матильда (А. Касонаның «Тағысында»), Жанна Владимировна (А. Галиннің «Жаннасында»). Дереккөздер
Василий Петрович Зименок

Василий Петрович Зименок (1934 жылы туған), кен қазушы, Социалистік Еңбек Ері (1971), КСРО-ның құрметті шахтері (1970). 1956 жылдан Қарағандыда — «Ленин көмір» тресінің №20 бис шахтасында, 1958 жылдан «Ақтас» шахтасында кен қазушы, 1963 жылдан бригадир. Кен қазудын жоғарғы карқынына кол жеткізді, жоспарлы тапсырма мен социалистік міндеттемелерді едәуір асыра орындап, еңбекте ерлік көрсетті. 1973 жылдары ол жетекшілі кеткен бригада дайындау казбаларын үдемелі әдіспен Кен қазу жөнінде бастама көтеріп, айына 350 кума м қазба дайындап берді. КОКП 24-съезінің, Қазақстан Компартиясы 14-съезінің делегаты, 9-сайл. КазКСР Жоғ. Кеңесінің, 11-сайл. КСРО Жоғ. Кеңесінің депутаты. 2 мәрте Ленин орденімен марапатталған. «Шахтер данқы» белгісінің иегері. Дереккөздер
Априза Құсайынқызы Құсайынова

Априза Құсайынқызы Құсайынова - 1952 жылы 5 наурызда Ақмола облысы Целиноград ауданы Төңкеріс ауылында туған. Қазақ. Әкесі - Аптаев Құсайын Орманұлы, марқұм, мектеп директоры болған. Анасы - Оспанова Күлзағира, марқұм, бастауыш сынып мұғалімі болған. С. Сейфуллин атындағы Целиноград педагогикалық институтының филология факультетін бітірген (1975), орыс тілі мен әдебиеті пәні мұғалімі; Алматы мамандық жетілдіру институтын бітірген (1998), экономист-менеджер. «Наурыз», «Қазақтың салты мен дәстүрлері», «Қымыз-мұрындық», «Қырықбата» брошюраларының авторы. Жыл сайын өтетін «Қымызмұрындық» фольклорлы-этнографиялық мерекесінің авторы және продюсері (1992 жылдан). «Қазақстан бізді біріктіреді» кітабының бас редакторы (2010). Қазақ және орыс тілдерін біледі. «Нұр Отан» ХДП бастауыш партия уйымының хатшысы(2004 жылдан). 1968 жылдан - Целиноград халыққа білім беру қалалық бөлімшесінде муғалім (Целиноград облысы Целиноград ауданы). 1976 жылдан - ТУ-6 комсомол комитетінде хатшы, Целиноград қаласы Совет ауданы аудандық комсомол комитетінде хатшы. 1980 жылдан - Қазақстан ЛКЖО обкомы мәдениет-көпшілік және үгіт жұмыстары бөлімшесінің меңгерушісі. 1984 жылдан - «Молодежный» сарайының мәдениет-көпшілік жумыстары жөніндегі директордың орынбасары (Целиноград). 1985 жылдан - Целиноград қалалық атқару комитетінің және Совет аудандық комитетінің бөлімше меңгерушісі. 1990 жылдан - Ақмола қаласы қалалық мәдениет бөлімінің меңгерушісі міндетін атқарушы. 1992 жылдан - Ақмола қалалық әкімшілігінде мәдениет бөлімінің меңгерушісі. 1998 жылдан - Ақмола қаласы мәдениет Басқармасы бастығының орынбасары; Ақмола қаласы Мәдениет және демалу Саябағының директоры. 2001 жылдан - «М. Горький атындағы орыс драма театрының» МҚКК директоры (Астана). 2007 жылдың наурыз айынан бері - «АЛЖИР» саяси қудалаулар мен тоталитаризм құрбандарының мұражайлық-ескерткіш кешені» МҚКК директоры. Целиноград қаласы Совет ауданы аудандық халық депутаттары Кеңесінің депутаты (1985-1988). «Астана әйелдері» ҚҚ президенті (1999-2001). «Астана-Бәйтерек» әйелдер клубының вице-президенті (2001 жылдан бері). ЮНЕСКО және ИСЕСКО істері жөніндегі ҚР ¥лттық комиссиясының мүшесі (2001 жылдан). РФ Халықаралық психология ғылымдары академиясының қүрметті мүшесі (2001). «Мәдениет қайраткері» (2005) белгісімен, мерейтой мөдалімен, ҚР Президентінің Құрмөт грамотасымен марапатталған (2005). ҚР Президентінің (2001), Астана қаласы әкімінің (2009) Алғыс хатымен ескерілген. Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы - «Экономикасы тұрақты, қарқынды дамушы ел». Хоббиі - бильярд, теннис, атпен серуендеу. Сүйіп оқитын әдебиеті - У. Шекспирдің классикасы, Анна Ахматова, С.А. Есенин, Ф. Оңғарсынованың поэзиясы. Тұрмыс құрған. Жұбайы - Рақымов Рыспек Сәрсембекұлы, бизнесмен. ¥лдары - Хамит, Ербол. Немерелері - Бекнұр, Төлеген. Дереккөздер
Сәбит Құрманғалиұлы Мәндіпов

Сәбит Құрманғалиұлы Мәндіпов 1957 жылы 7 ақпанда Көкшетау облысы Жаңаауыл ауылында туған. Қазақ. Анасы - Мәдіпова Фаузия (1935 ж. т.), зейнеткер. Құрманғазы атындағы Алматы мемлекеттік консерваториясының менеджмент факультетін бітірген (1997), концерт қызметінің менеджері. Қазақ және орыс тілдерін біледі. «Нұр Отан» ХДП мүшесі. 1982 жылдан - «Қазақконцерт» Қазақ мемлекеттік концерттік бірлестігінің «Дос-Мұқасан» ВАА әртіс-аспапшысы. 1989 жылдан - Алматы облыстық Сүйінбай атындағы филармонияның «Арқас» тобының көркемдік жетекшісі. 1998 жылдан - Мәдениет комитетінің бас маманы. 2002 жылдан бері - Сүйінбай атындағы Алматы облыстық филармониясының директоры. Мәдениет қайраткері (2004). Әскери атағы - матрос. Қазақстанның болашағы туралы болжамы - «Саяси тұрақтылық». Хоббиі - спорт. Үйленген. Жұбайы - Әбдиева Ғазиза (1966 ж.т.), Сүйінбай атындағы Алматы облыстық филармониясының балет әртісі. Қызы - Сәбитқызы Салтанат. Дереккөздер
Дмитрий Александрович Зинчук

Дмитрий Александрович Зинчук (1937 жылы туған), журналист. Өмірбаяны КазМУ-ді (1968), Алматы Жоғары партия мектебін (1982) бітірген. «Джезказганский рабочий» қалалық газетінің әдеби қызметкері, бөлім меңгерушісі, редақтордың орынбасары. «Темиртауский рабочий» газетінің редақторы, Теміртау қалалық партия комитетінің бөлім меңгерушісі, облыстық телерадио комитетте бас редақтор, төра-ғасыныңорынбасары, 1974-1980 жылы және 1989-2000 жылыоблыстық «Индустриальная Караганда» газеті бас редақторының 1-орынбасарықызметін атқарды. Қазақстан Журналистер одағысыйлығының лауреаты. Өлкенің еңбек адамдары туралы көптеген очерктер, суреттемелердің авторы. Марапаттары 5 медальмен марапатталған. Дереккөздер